31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 356/55 
Πρόταση οδηγίας του Συμβουλίου για την εναρμόνιση νομοθετικών, κανονιστικών και διοικητικών 
διατάξεων που αφορούν την εξυγίανση και εκκαθάριση των πιστωτικών ιδρυμάτων 
COM(85) 788 τελικό 
(85/C 356/10) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 57 παράγραφος 2, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι, σύμφωνα με τους στόχους της συνθήκης, θα πρέπει 
να καταβληθεί προσπάθεια για την αρμονική ανάπτυξη 
των οικονομικών δραστηριοτήτων στο σύνολο της Κοινό­
τητας καταργώντας κάθε περιορισμό στην ελευθερία εγκα­
τάστασης και στην ελεύθερη παροχή υπηρεσιών στο 
εσωτερικό της Κοινότητας· 
ότι, παράλληλα με την κατάργηση αυτών των περιο­
ρισμών, θα πρέπει να ληφθεί πρόνοια σχετικά με την 
κατάσταση που δύναται ενδεχομένως να δημιουργηθεί σε 
περίπτωση δυσκολιών ενός πιστωτικού ιδρύματος, ιδίως 
στην περίπτωση που αυτός ο οργανισμός έχει υποκα­
ταστήματα σε άλλα κράτη μέλη· 
ότι η σημερινή διάρθρωση του τομέα των πιστωτικών 
ιδρυμάτων, όπου η πρόσβαση στη δραστηριότητα και η 
άσκηση υποβάλλονται στην εποπτεία των αρχών σε όλα 
τα κράτη μέλη της Κοινότητας, δικαιολογεί την πρό­
βλεψη ειδικών μέτρων γι' αυτά τα πιστωτικά ιδρύματα σε 
θέματα εξυγίανσης και εκκαθάρισης· 
ότι οι νομοθεσίες και οι ισχύουσες τακτικές στα κράτη 
μέλη τείνουν στη θέσπιση διαδικασιών εξυγίανσης με 
στόχο την αποφυγή της αναξιοπιστίας των πιστωτικών 
ιδρυμάτων μόλις εμφανιστεί μια δύσκολη χρηματοοικο­
νομική κατάσταση, και κυρίως για να διατηρηθεί η 
εμπιστοσύνη των αποταμιευτών στο τραπεζικό σύστημα· 
ότι θα ήταν πολύ δύσκολο να αποπειραθεί η ενοποίση 
αυτών των νομοθεσιών και συναλλακτικών συνηθειών, 
χωρίς, σε ένα πρώτο στάδιο, να έχει τεθεί σε εφαρμογή 
μια αμοιβαία αναγνώριση από τα κράτη μέλη των λαμβα­
νομένων, από κάθε ένα εξ αυτών, μέτρων προς αντιμετώ­
πιση των χρηματοοικονομικών δυσκολιών των πιστω­
τικών ιδρυμάτων που βρίσκονται στην επικράτεια τους· 
ότι θα πρέπει να ανατίθεται η θέση σε εφαρμογή των 
μέτρων εξυγίανσης σχετικά με ένα πιστωτικό ίδρυμα που 
ασκεί τις εργασίες του σε περισσότερα κράτη μέλη στις 
αρμόδιες αρχές ενός μόνο κράτους μέλους, ήτοι εκείνου 
όπου το πιστωτικό ίδρυμα έχει την έδρα του, και ότι 
οι τελευταίες θα πρέπει να είναι εξουσιοδοτημένες να 
εφαρμόζουν τη δική τους νομοθεσία εκτός εθνικού 
εδάφους, με κατάλληλη διαβούλευση με τις αρμόδιες 
αρχές των λοιπών ενδιαφερομένων κρατών μελών 
ότι ο σκοπός εξυγίανσης δεν μπορεί να επιτευχθεί παρά 
μόνο εάν εξαλειφθούν όλα τα εμπόδια νομικής φύσης, τα 
οποία θα αποτελούσαν τροχοπέδη για την εφαρμογή στα 
υποκαταστήματα των λαμβανομένων μέτρων εξυγίανσης 
από τις αρχές της έδρας· ότι η δημοσιότης που πληροφορεί τους πιστωτές και μετό­
χους σχετικά με θέση σε εφαρμογή ορισμένων μέτρων 
εξυγίανσης είναι επιθυμητή και πολλές φορές αναγκαία 
στις χώρες όπου βρίσκονται τα υποκαταστήματα, ιδίως 
όταν αυτά τα μέτρα υπάρχει κίνδυνος να δημιουργήσουν 
προβλήματα για την άσκηση ορισμένων από τα δικαιώ­
ματα τους· 
ότι είναι απαραίτητο να προβλεφθεί μια διαδικασία που 
να επιτρέψει την ταχεία προσαρμογή της οδηγίας στην 
εξέλιξη των εθνικών κανονιστικών διατάξεων, σχετικά με 
τα μέτρα εξυγίανσης που θα πρέπει να συνεχίσουν να 
εξελίσσονται στο εθνικό επίπεδο σε συνάρτηση με την 
κτηθείσα εμπειρία· ότι είναι επιθυμητό όπως αυξηθούν 
σχετικά οι αρμοδιότητες της Συμβουλευτικής Επιτροπής, 
που έχει δημιουργηθεί σε εφαρμογή της οδηγίας 77/780/ 
ΕΟΚ του Συμβουλίου('), αναθέτοντας σε αυτή τη δυνατό­
τητα να γνωμοδοτεί σχετικά με την υιοθέτηση ή την 
απόρριψη αυτών των τροποποιήσεων στο κοινοτικό πεδίο· 
ότι, σε περίπτωση απουσίας ή σε περίπτωση αποτυχίας 
των μέτρων αναδιοργάνωσης, τα πιστωτικά ιδρύματα που 
αντιμετωπίζουν κρίση θα πρέπει να εκκαθαρισθούν ότι θα 
πρέπει, στην περίπτωση αυτή, να προβλέπονται ορισμένες 
διατάξεις που να έχουν σαν στόχο το συντονισμό του 
ρόλου των αρχών τραπεζικού ελέγχου σχετικά με την 
εφαρμογή των μέτρων εκκαθάρισης· 
ότι ο σημαντικός ρόλος που διαδραματίζουν οι αρμόδιες 
αρχές προ της ενάρξεως της εκκαθάρισης, με τη θέση σε 
εφαρμογή των μέτρων εξυγίανσης, θα πρέπει να παρατεί­
νεται μετά την έναρξη της εκκαθάρισης, για να καθίσταται 
δυνατή μια ομαλή εξέλιξη των πράξεων εκκαθάρισης· 
ότι η ανάκληση της τραπεζικής έγκρισης λειτουργίας θα 
πρέπει να είναι μια από τις αναγκαίες συνέπειες της θέσης 
σε εκκαθάριση των πιστωτικών ιδρυμάτων ότι, ωστόσο, 
σε ορισμένες εξαιρετικές περιπτώσεις, οι αρμόδιες αρχές 
θα έχουν τη δυνατότητα να διατηρούν αυτή προς διευκό­
λυνση των πράξεων εκκαθάρισης· 
ότι, σε θέματα πιστωτικών ιδρυμάτων, γίνεται αποδεκτό 
ότι, κατά τη διάρκεια της άσκησης των εργασιών, το 
πιστωτικό ίδρυμα και τα υποκαταστήματα του αποτελούν 
μια οντότητα υποβαλλομένη στο έλεγχο των αρμοδίων 
αρχών της κυρίως έδρας σε ότι αφορά την εποπτεία της 
ρευστότητας και της φερεγγυότητας· ότι θα πρέπει να 
ισχύει αυτός ο κανόνας κατά τη στιγμή της εκκαθάρισης 
ενός πιστωτικού οργανισμού· 
ότι η ισότητα των πιστωτών δεν διαφυλάσσεται παρά 
κατά το μέτρο που ένα πιστωτικό ίδρυμα εκκαθαρίζεται 
σύμφωνα με τις αρχές της ενότητος και της καθολικότη-
τος, οι οποίες αναφέρονται στην αρμοδιότητα των διοικη­
τικών και δικαστικών αρχών ενός μόνο κράτους, την εφαρ­
μογή του νόμου εκκαθάρισης της χώρας της έδρας και 
την ισχύ και την εφαρμογή των επιπτώσεων της εκτός του 
εδάφους της χώρας αυτής· 
ότι θα πρέπει, ωστόσο, η εκκαθάριση να υποβάλλεται σε 
ειδικούς κανόνες όταν το πιστωτικό ίδρυμα είναι φερέγ-
(') ΕΕ αριθ. L 322 της 17. 12. 1977, σ. 30. 
Αριθ. C 356/56 Επίσημη Εφημερίδα των Ευρωπαϊκών Κοινοτήτων 31. 12. 85 
γυο· ότι η εθελουσία εκκαθάριση σύμφωνα με τους κατα­
στατικούς κανόνες συνηγορεί υπέρ αυτής της αξιοπιστίας· 
ότι θα πρέπει να προβλέπεται όπως οι αρμόδιες αρχές 
έχουν τη δυνατότητα της εξασφαλίσεως της καθ1;όλη τη 
διάρκεια των εργασιών εκκαθάρισης· 
ότι, μέσω ορισμένων προσαρμογών, ο συντονισμός του 
ρόλου των αρμοδίων αρχών κατά την εξυγίανση και την 
εκκαθάριση θα πρέπει να ισχύει και να επεκτείνεται 
επίσης στα υποκαταστήματα πιστωτικών ιδρυμάτων, των 
οποίων η έδρα είναι εκτός της Κοινότητας-
ότι τα συμφέροντα των καταθετών θα πρέπει να προστα­
τεύονται, σε περίπτωση εκκαθάρισης ενός αφερέγγυου 
πιστωτικού ιδρύματος, μέσω των συστημάτων εγγύησης 
που υπάρχουν στην Ευρωπαϊκή Κοινότητα, χωρίς διά­
κριση στο ίδιο έδαφος μεταξύ των υποκαταστημάτων εθνι­
κών ή κοινοτικών πιστωτικών οργανισμών, και δευτερευ­
όντως στον ίδιο πιστωτικό οργανισμό μεταξύ των καταθέ­
σεων που έχουν πραγματοποιηθεί στο κράτος της έδρας 
ή στα υποκαταστήματα που έχουν δημιουργηθεί σε άλλα 
κράτη, όταν δεν υπάρχει στα τελευταία κανένα σύστημα 
εγγύησης των καταθέσεων, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
ΤΙΤΛΟΣ Ι 
Ορισμοί και πεδίο εφαρμογής 
Άρθρο 1 
1. Οι διατάξεις της παρούσας οδηγίας που αφορά τα 
μέτρα αναδιοργάνωσης και εκκαθάρισης των πιστωτικών 
ιδρυμάτων εφαρμόζονται στα πιστωτικά ιδρύματα και στα 
υποκαταστήματα τους, που καθορίζονται σύμφωνα με το 
άρθρο 1 πρώτη και δεύτερη περίπτωση της οδηγίας 77/ 
780/ΕΟΚ, λαμβάνοντας υπόψη τους όρους και τις εξαιρέ­
σεις που αναφέρονται στο άρθρο 2 της οδηγίας αυτής. 
2. Οι διατάξεις της παρούσας οδηγίας που αφορούν τα 
υποκαταστήματα πιστωτικού ιδρύματος του οποίου η έδρα 
είναι εκτός Κοινότητος, εφαρμόζονται μόνο όταν το 
ίδρυμα αυτό διαθέτει υποκαταστήματα σε δύο τουλά­
χιστον κράτη μέλη της Κοινότητας. 
Άρθρο 2 
1. Κατά την έννοια της παρούσας οδηγίας, ως μέτρα 
εξυγίανσης θεωρούνται τα μέτρα που προορίζονται να 
στηρίξουν ή να αποκαταστήσουν την οικονομική κατά­
σταση ενός πιστωτικού οργανισμού, τα οποία πληρούν 
τους εξής όρους: 
α) περιλαμβάνονται στον κατάλογο του παραρτήματος 
της παρούσας οδηγίας· 
β) έχουν ως αντικείμενο την αποφυγή ενάρξεως διαδι­
κασίας εκκαθάρισης· 
γ) έχουν αποφασισθεί πριν από κάθε δήλωση αφερεγγυό-
τητος του πιστωτικού ιδρύματος. 
2. Δεν θεωρούνται ως μέτρα εξυγίανσης, ακόμη και 
αν αναφέρονται στον κατάλογο που περιλαμβάνεται στο 
παράρτημα της παρούσας οδηγίας, τα μέτρα που λαμβά­
νονται: α) στο πλαίσιο της κανονικής εποπτείας των πιστωτικών 
ιδρυμάτων, όπως αυτή καθορίζεται στο άρθρο 7 της 
οδηγίας 77/780/ΕΟΚ, καθώς και τα μέτρα που προορί­
ζονται για την καταστολή των παραβάσεων των νόμων 
και των κανονισμών 
β) στο πλαίσιο πτώχευσης, πτωχευτικών συμβιβασμών ή 
κάθε άλλης διαδικασίας εκκαθάρισης που έχει ήδη 
αρχίσει. 
3. Τα μέτρα που αναφέρονται στην ανωτέρω παράγραφο 
1 και οι αρχές που είναι αρμόδιες για την εφαρμογή τους, 
καθορίζονται από τους νόμους και τους κανονισμούς που 
αναφέρονται στο παράρτημα της παρούσας οδηγίας. 
Άρθρο 3 
Κατά την έννοια της παρούσας οδηγίας, νοείται ως: 
— χώρα της κυρίως έδρας: το κράτος μέλος της Ευρωπαϊ­
κής Κοινότητας στο οποίο το πιστωτικό ίδρυμα έχει 
την έδρα του, 
— χώρα υποδοχής: η χώρα μέλος εκτός από εκείνη η 
οποία καθορίζεται ως χώρα της κυρίως έδρας στην 
οποία το πιστωτικό ίδρυμα έχει ιδρύσει υποκα­
τάστημα, κατά την έννοια του άρθρου 1 τρίτη περί­
πτωση της οδηγίας 77/780/ΕΟΚ, 
— αρμόδιες αρχές: οι αρχές που έχουν αρμοδιότητα να 
χορηγούν και να αποσύρουν την έγκριση ή/και να 
επιτηρούν τη δραστηριότητα των πιστωτικών ιδρυ­
μάτων, σύμφωνα με τα άρθρα 3, 4, 6, 7 και 8 της 
οδηγίας 77/780/ΕΟΚ, καθώς και κάθε άλλη αρχή που 
αναφέρεται στο παράρτημα της παρούσας οδηγίας ως 
υπεύθυνη για την εφαρμογή των μέτρων αναδιοργά­
νωσης. 
ΤΙΤΛΟΣ II 
Μέτρα εξυγίανσης 
Α. Πιστωτικά ιδρύματα που έχουν την κυρίως έδρα τους στο 
εσωτερικό της Κοινότητας 
Άρθρο 4 
1. Οι δικαστικές ή άλλες αρχές της χώρας της κυρίως 
έδρας είναι αρμόδιες να αποφασίζουν, σύμφωνα με την 
νομοθεσία, τις διαδικασίες και τις συνήθειες που ισχύουν 
στο έδαφος τους για την εφαρμογή, σε πιστωτικό ίδρυμα 
και στα υποκαταστήματα του, ενός ή περισσότερων 
μέτρων εξυγίανσης. 
2. Τα μέτρα εξυγίανσης που έχουν αποφασισθεί από τις 
αρμόδιες δικαστικές αρχές ή άλλες αρχές της χώρας της 
έδρας, παράγουν πλήρως τα αποτελέσματα τους έναντι 
των διευθυντών και των πιστωτών των υποκαταστημάτων 
που ευρίσκονται στις άλλες χώρες της Κοινότητας, ακόμη 
και εάν η νομοθεσία της χώρας υποδοχής που εφαρμόζεται 
σε αυτά δεν προβλέπει τέτοια μέτρα ή εξαρτά την εφαρ­
μογή τους από όρους οι οποίοι δεν πληρούνται. 
3. Εκτός αντιθέτου αποφάσεως των αρμοδίων αρχών 
της χώρας της έδρας, οι αποφάσεις που λαμβάνονται από 
τις αρμόδιες δικαστικές ή άλλες αρχές της χώρας της 
έδρας για την εφαρμαγή ενός ή περισσοτέρων μέτρων 
31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 356/57 
αναδιοργάνωσης, αποκλείουν την εφαρμογή ή τη διατή­
ρηση, από τις αρμόδιες δικαστικές ή άλλες αρχές της 
χώρας υποδοχής, κάθε μέτρου εξυγίανσης κατά την έννοια 
του άρθρου 2. 
Άρθρο 5 
Οι αρμόδιες αρχές της χώρας της έδρας, πριν από τη 
θέσπιση κάθε μέτρου εξυγίανσης, υποχρεούνται να ενημε­
ρώνουν με κάθε δυνατό τρόπο τις αρμόδιες αρχές της 
χώρας υποδοχής για την πρόθεση τους και να ζητούν τη 
γνώμη τους για τα αποτελέσματα αυτού του μέτρου στη 
χώρα υποδοχής, εκτός αν το μέτρο αυτό δεν πρόκειται 
προφανώς να παράγει σημαντικά αποτελέσματα σε υποκα­
τάστημα που ευρίσκεται σε άλλο κράτος μέλος. 
Άρθρο 6 
Εάν οι αρμόδιες αρχές της χώρας υποδοχής θεωρούν 
απαραίτητη την εφαρμογή στο έδαφος τους ενός ή περισ­
σότερων μέτρων εξυγίανσης, κατά την έννοια του άρθρου 
2 της παρούσας οδηγίας, ενημερώνουν σχετικά τις αρμό­
διες αρχές της χώρας της έδρας. 
Εάν οι αρμόδιες αρχές της χώρας της έδρας, αφού λάβουν 
την πληροφορία αυτή, θεωρούν ότι οι δυσχέρειες που 
αντιμετωπίζει το υποκατάστημα δεν δικαιολογούν την 
εφαρμογή του άρθρου 4 παράγραφοι 1 και 2, ενημερώνουν 
σχετικά τις αρχές της χώρας υποδοχής, οι οποίες δύνανται 
να αποφασίσουν για την εφαρμογή στο έδαφος τους ενός 
ή περισσοτέρων μέτρων εξυγίανσης. 
Άρθρο 7 
1. Όταν η εφαρμογή των μέτρων εξυγίανσης που 
αποφασίζονται σύμφωνα με το άρθρο 4 παράγραφοι 1 και 
2 θίγει έμμεσα τα δικαιώματα των πιστωτών που ευ­
ρίσκονται σε χώρα υποδοχής και όταν στη χώρα της έδρας 
είναι δυνατό να ασκηθεί προσφυγή κατά της απόφασης 
με την οποία διατάσσεται το μέτρο, οι αρμόδιες αρχές της 
χώρας της έδρας δύνανται, εφόσον το θεωρούν αναγκαίο, 
να δημοσιεύουν με δαπάνες του πιστωτικού ιδρύματος 
απόσπασμα της απόφασης τους στην Επίσημη Εφημερίδα 
των Ευρωπαϊκών Κοινοτήτων κα\ σε δύο εφημερίδες που 
κυκλοφορούν σε κάθε χώρα υποδοχής. 
2. Οι αρμόδιες αρχές της χώρας της έδρας δύνανται, εάν 
το θεωρούν σκόπιμο, να προβούν σε ατομική κοινοποίηση 
του μέτρου προς τους πιστωτές οι οποίοι διαμένουν στην 
Ευρωπαϊκή Κοινότητα και των οποίων θίγονται τα δικαιώ­
ματα. 
3. Το απόσπασμα της απόφασης που πρέπει να δημο­
σιευθεί ή η κοινοποίηση πρέπει να αναφέρουν στην ή 
στις εθνικές γλώσσες των ενδιαφερομένων κρατών μελών 
το αντικείμενο και τη νομική βάση της λαμβανομένης 
αποφάσεως, τις προθεσμίες προσφυγής και κατά ακριβή 
τρόπο τη διεύθυνση της δικαστικής ή άλλης αρχής που 
είναι αρμόδια για την εξέταση της προσφυγής. 
4. Τα μέτρα αναδιοργάνωσης εφαρμόζονται ανεξάρ­
τητα από τα μέτρα δημοσιότητος που προβλέπονται στις 
παραγράφους 1 έως 3 και παράγουν πλήρως τα αποτε­λέσματα έναντι των πιστωτών, εκτός εάν οι αρμόδιες αρχές 
της χώρας της έδρας ή η νομοθεσία της χώρας η σχετική 
με τα μέτρα αυτά ορίζουν διαφορετικά. 
5. Εκτός από την περίπτωση ατομικής κοινοποίησης, 
οι προθεσμίες προσφυγής ισχύουν από τη δημοσίευση 
στην Επίσημη Εφημερίδα των Ευρωπαϊκών Κοινοτήτων. 
Β. Πιστωτικοί οργανισμοί που έχουν την έδρα τους εκτός Κοινό­
τητος 
Άρθρο 8 
1. Μέχρι νεωτέρου συντονισμού των νομοθετικών, 
κανονιστικών και διοικητικών διατάξεων που αφορούν τα 
υποκαταστήματα πιστωτικών ιδρυμάτων που έχουν την 
έδρα τους εκτός Κοινότητος, οι δικαστικές και άλλες 
αρχές της χώρας υποδοχής διατηρούν τη δυνατότητα να 
εφαρμόζουν τα μέτρα αναδιοργάνωσης σύμφωνα με τους 
κανονισμούς, διαδικασίες και συνήθειες που ισχύουν στο 
έδαφος τους, εκτός εάν υπάρχουν διαφορετικές διατάξεις 
σε συμφωνίες που έχουν γίνει με τη χώρα της έδρας, 
σύμφωνα με τη συνθήκη, με βάση τις αρχές της αμοιβαιό-
τητος. 
2. Εντούτοις, η αρμόδια αρχή της χώρας υποδοχής ενός 
υποκαταστήματος πιστωτικού ιδρύματος της Κοινότητος, 
η οποία θεωρεί αναγκαία την εφαρμογή ενός ή περισσο­
τέρων μέτρων αναδιοργάνωσης, κατά την έννοια του 
άρθρου 2 της παρούσας οδηγίας, οφείλει πριν από τη 
θέσπιση των μέτρων αυτών, να πληροφορεί σχετικά, με 
κάθε δυνατό μέσο, τις αρμόδιες αρχές των άλλων χωρών 
υποδοχής όπου το ίδρυμα έχει ιδρύσει υποκαταστήματα 
που αναφέρονται στον κατάλογο τραπεζών, ο οποίος 
αναφέρεται στο άρθρο 3 παράγραφος 7 της οδηγίας 77/ 
780/ΕΟΚ και δημοσιεύεται ετησίως στην Επίσημη Εφημε­
ρίδα των Ευρωπαϊκών Κοινοτήτων. 
3. Στις εξαιρετικά επείγουσες περιπτώσεις η ενημέ­
ρωση που αναφέρεται στην παράγραφο 2 αντικαθίσταται 
από ανακοίνωση του μέτρου, η οποία πραγματοποιείται 
αμελλητί προς τις αρμόδιες αρχές των άλλων χωρών 
υποδοχής. 
4. Οι αρμόδιες αρχές της άλλης χώρας υποδοχής δύ­
νανται να αποφασίσουν ότι τα μέτρα αναδιοργάνωσης, τα 
οποία πληροφορήθηκαν με τη διαδικασία που αναφέρεται 
στην παράγραφο 2 ή με την ανακοίνωση που αναφέρεται 
στην παράγραφο 3, παράγουν τα αποτελέσματα τους 
έναντι των διευθυντών και των πιστωτών των υποκαταστη­
μάτων που ευρίσκονται σε αυτή τη χώρα υποδοχής, ακόμη 
και εάν η νομοθεσία που εφαρμόζεται σε αυτά κατά τους 
όρους της παραγράφου 1 δεν προβλέπει τέτοια μέτρα ή 
εξαρτά την εφαρμογή τους από όρους που δεν έχουν πλη­
ρωθεί, με την επιφύλαξη ωστόσο των συμφωνιών που 
αναφέρονται στην παράγραφο 1 του παρόντος άρθρου. 
5. Η ευθύνη για τα μέτρα δημοσιότητος η οποία, δυνά­
μει του άρθρου 7 παράγραφοι 1 και 2, βαρύνει τις αρμόδιες 
αρχές της χώρας της έδρας, σε περίπτωση εφαρμογής των 
διατάξεων της παραγάφου 4 του παρόντος άρθρου, βαρύνει 
την αρμόδια αρχή της χώρας υποδοχής που αναφέρεται 
στην παράγραφο 2. 
Αριθ. C 356/58 Επίσημη Εφημερίδα των Ευρωπαϊκών Κοινοτήτων 31. 12. 85 
Γ. Προσαρμογή της οδηγίας στις τροποποιήσεις των εθνικών 
νομοθεσιών 
Άρθρο 9 
1. Ο κατάλογος των μέτρων αναδιοργάνωσης που 
αναφέρεται στο παράρτημα τροποποιείται και συμπλη­
ρώνεται σύμφωνα με τη διαδικασία που καθορίζεται στο 
παρόν άρθρο. 
2. Όταν ένα κράτος μέλος επιθυμεί να τροποποιήσει ή 
να συμπληρώσει τον κατάλογο των μέτρων που αναφέ­
ρονται στο παράρτημα κοινοποιεί στην Επιτροπή το 
προτεινόμενο μέτρο διευκρινίζοντας εάν το μέτρο περι­
λαμβάνει ή όχι διατάξεις που ενδέχεται να θίγουν τα 
δικαιώματα των πιστωτών. 
3. Αντιπρόσωπος της Επιτροπής ζητά από τον πρόεδρο 
της Συμβουλευτικής Επιτροπής για τραπεζικά θέματα, που 
έχει συσταθεί με την οδηγία του Συμβουλίου της 12ης 
Δεκεμβρίου 1977, αποκαλούμενη εφεξής «επιτροπή», να 
παραπέμψει το προτεινόμενο μέτρο στην Επιτροπή, ζη­
τώντας, όταν θεωρεί ότι αυτό απαιτείται από τις περι­
στάσεις, να συνέλθει επειγόντως σε έκτακτη συνεδρίαση. 
4. Η επιτροπή διατυπώνει τη γνώμη της για το μέτρο 
αυτό με ειδική πλειοψηφία των δύο τρίτων των ψήφων 
εντούτοις, εάν η προτεινόμενη τροποποίηση αφορά μέτρο 
που ενδέχεται να θίγει τα δικαιώματα των πιστωτών, η 
επιτροπή διατυπώνει τη γνώμη της ομοφώνως. 
5. Όταν η επιτροπή διατυπώνει γνώμη υπέρ της τρο­
ποποιήσεως του καταλόγου, η Επιτροπή θεσπίζει το 
μέτρο. 
6. Όταν η επιτροπή δεν διατυπώνει τη γνώμη της, η 
Επιτροπή υποβάλλει αμελλητί στο Συμβούλιο, το οποίο 
θα αποφασίσει με ειδική πλειοψηφία, αιτιολογημένη πρό­
ταση σχετικά με το μέτρο που πρέπει να ληφθεί. 
Εάν το Συμβούλιο δεν αποφασίσει εντός έξι μηνών από 
την υποβολή της προτάσεως, το προτεινόμενο μέτρο 
θεσπίζεται από την Επιτροπή. 
Η διάταξη αυτή δεν εφαρμόζεται όταν το μέτρο ενδέχεται 
να θίγει τα δικαιώματα των πιστωτών. Στην περίπτωση 
αυτή, η Επιτροπή υποβάλλει στο Συμβούλιο πρόταση 
οδηγίας υπό τους όρους που προβλέπονται στο άρθρο 149 
της συνθήκης ΕΟΚ. 
7. Τα κράτη μέλη δύνανται, χωρίς να αναμένουν τις 
αποφάσεις της Επιτροπής και του Συμβουλίου, να 
θεσπίσουν το προτεινόμενο μέτρο· εντούτοις, οι αποφά­
σεις που λαμβάνονται κατ' εφαρμογή του μέτρου αυτού 
δεν καλύπτονται από τις διατάξεις της παρούσας οδηγίας, 
και ιδίως από το άρθρο 4 παράγραφοι 2 και 3. 
Άρθρο 10 
Κάθε κράτος μέλος μεριμνά, ώστε να μην υπάρχει κανένα 
κώλυμα για την εφαρμογή επί των υποκαταστημάτων των 
πιστωτικών ιδρυμάτων που έχουν την έδρα τους σε άλλο 
κράτος μέλος, και που έχουν ιδρυθεί επί του εδάφους του, 
των μέτρων αναδιοργάνωσης τα οποία είναι δυνατόν να 
αποφασισθούν σύμφωνα με το άρθρο 4 της παρούσας οδηγίας, από τις δικαστικές ή άλλες αρμόδιες αρχές της 
χώρας της έδρας· κατά συνέπεια θεσπίζει, σύμφωνα με 
τις γενικές αρχές της αντίστοιχης νομοθεσίας του, τις 
νομοθετικές, κανονιστικές και διοικητικές διατάξεις που 
είναι αναγκαίες για το σκοπό αυτό. 
ΤΙΤΛΟΣ III 
Εκκαθάριση 
Α. Πιστωτικά ιδρύματα που έχουν την έδρα τους εντός της Κοινό­
τητος 
Άρθρο 11 
1. Για κάθε αίτηση που αφορά την έναρξη δικαστικής 
εκκαθάρισης και προέρχεται από τους πιστωτές, τον οφει­
λέτη ή από τη δημόσια αρχή, ζητείται η γνώμη των αρμο­
δίων αρχών της χώρας της κυρίως έδρας. 
2. Η εκκαθάριση του πιστωτικού ιδρύματος γίνεται 
σύμφωνα με τις διατάξεις του νόμου της χώρας της έδρας, 
εφόσον η παρούσα οδηγία και η σύμβαση περί της 
πτώχευσης, των πτωχευτικών συμβιβασμών και των 
αναλόγων διαδικασιών δεν ορίζουν διαφορετικά. 
3. Οι αποφάσεις σχετικά με την εκκαθάριση πιστω­
τικών ιδρυμάτων λαμβάνονται από τις διοικητικές ή τις 
δικαστικές αρχές ή από τα όργανα εκκαθάρισης, παράγουν 
πλήρως τα αποτελέσματα τους έναντι των υποκαταστη­
μάτων πιστωτικού ιδρύματος τα οποία ευρίσκονται σε 
άλλα κράτη μέλη και εμποδίζουν την έναρξη έναντι αυτών 
οιασδήποτε άλλης διαδικασίας εκκαθάρισης, με την 
επιφύλαξη των διατάξεων του άρθρου 12 παράγραφος 2. 
Άρθρο 12 
1. Πριν από κάθε απόφαση εκούσιας εκκαθάρισης που 
λαμβάνεται από τα καταστατικά όργανα του πιστωτικού 
ιδρύματος ζητείται η γνώμη των αρμοδίων της χώρας της 
έδρας. 
2. Η εκούσια εκκαθάριση πιστωτικού ιδρύματος δεν 
εμποδίζει την έναρξη, κατόπιν αιτήσεως των αρμοδίων 
αρχών της χώρας της έδρας, διοικητικής ή δικαστικής 
εκκαθάρισης, όταν τα καταστατικά όργανα δεν προβαί­
νουν στην εκκαθάριση αυτή κατά τρόπο ικανοποιητικό ή 
όταν υπάρχει βάσιμη υπόνοια ότι το ίδρυμα δεν είναι 
σε θέση να εκπληρώσει τις υποχρεώσεις του έναντι των 
πιστωτών του. 
Άρθρο 13 
1. Όταν κινείται διαδικασία εκκαθάρισης για το πιστω­
τικό ίδρυμα, ελλείψει ή μετά την αποτυχία των μέτρων 
εξυγίανσης, οι αρμόδιες αρχές της χώρας της έδρας 
ανακαλούν την έγκριση από το ίδρυμα αυτό τηρώντας την 
διαδικασία που προβλέπεται στο άρθρο 8 της οδηγίας 77/ 
780/ΕΟΚ. 
31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 356/59 
2. Εντούτοις, κατ' εξαίρεση, η ανάκληση της εγκρί­
σεως δεν εμποδίζει το ή τα πρόσωπα στα οποία έχει 
ανατεθεί η εκκαθάριση να συνεχίσουν ορισμένες 
δραστηριότητες του πιστωτικού ιδρύματος, με τη συγκα­
τάθεση και υπό τον έλεγχο των αρμοδίων χωρών της 
έδρας, στο μέτρο που αυτό απαιτείται για τις ανάγκες της 
εκκαθάρισης. 
Η διάταξη αυτή εφαρμόζεται στη χώρα υποδοχής μόνο 
εφόσον η νομοθεσία σχετικά με την ανάκληση της τρα­
πεζικής έγκρισης δεν ορίζει διαφορετικά. 
3. Σε περίπτωση εκούσιας εκκαθάρισης, η έγκριση που 
προβλέπεται στο άρθρο 3 της οδηγίας 77/780/ΕΟΚ μπορεί 
να παραμένει σε ισχύ μέχρι το πέρας των εργασιών εκκα­
θάρισης, υπό τον όρο ότι το ίδρυμα εξακολουθεί να πλη­
ροί τους όρους της έγκρισης. 
Άρθρο 14 
1. Η εκκαθάριση πραγματοποιείται υπό την επιτήρηση 
των αρμοδίων αρχών της χώρας της έδρας σε συνεργασία 
με τις αρμόδιες αρχές της χώρας υποδοχής. 
2. Οι εκκαθαριστές εξουσιοδοτούνται να εκτελούν στην 
επικράτεια όλων των κρατών μελών όλες τις εξουσίες 
τις οποίες δικαιούνται να εκτελούν στην επικράτεια του 
κράτους μέλους στο οποίο άρχισε η διαδικασία της εκκα­
θάρισης. Εντούτοις, ακόμη και εάν η νομοθεσία του 
κράτους μέλους στο οποίο άρχεται η διαδικασία εκκαθά­
ρισης δεν προβλέπει τη δυνατότητα διορισμού πλειόνων 
εκκαθαριστών, οι αρμόδιες αρχές της χώρας υποδοχής, 
δύνανται, εάν το θεωρούν αναγκαίο, να ζητήσουν τον 
διορισμό εκκαθαριστού που επιλέγεται μεταξύ των προ­
σώπων που εκτελούν τα καθήκοντα εκκαθαριστού στην 
επικράτεια· κατά τον ίδιο τρόπο, όταν η νομοθεσία του 
κράτους μέλους στο οποίο αρχίζει η διαδικασία εκκαθάρι­
σης επιτρέπει την μεταβίβαση ορισμένων εξουσιών σε 
άλλα πρόσωπα, τα πρόσωπα αυτά, κατόπιν αίτησης των 
αρμοδίων αρχών της χώρας υποδοχής, θα πρέπει να επιλε­
γούν μεταξύ των προσώπων που δύνανται να ασκήσουν 
καθήκοντα εκκαθαριστού στη χώρα αυτή. 
Β. Πιστωτικά ιδρύματα που έχουν την έδρα τους εκτός Κοινότητος 
Άρθρο 15 
1. Στην περίπτωση κατά την οποία η νομοθεσία της 
χώρας υποδοχής προβλέπει τη δυνατότητα εκκαθάρισης 
υποκαταστήματος πιστωτικού ιδρύματος που έχει την 
έδρα του εκτός Κοινότητος, η εκκαθάριση αυτή αποφα­
σίζεται από τις αρμόδιες αρχές ή το δικαστήριο της χώρας 
υποδοχής. 
2. Οι αρμόδιες αρχές της χώρας υποδοχής που αναφέ­
ρεται στην παράγραφο 1 αποσύρουν την έγκριση από το 
υποκατάστημα εάν στο υποκατάστημα αυτό έχει χορηγη­
θεί ιδιαίτερη έγκριση σύμφωνα με το άρθρο 4 παράγρα­
φος 4 της οδηγίας του Συμβουλίου 77/780/ΕΟΚ. 
3. Οι αρμόδιες αρχές που αναφέρονται στις παρα­
γράφους 1 και 2 του παρόντος άρθρου πληροφορούν τις 
αρμόδιες αρχές των άλλων χωρών υποδοχής για την 
ανάκληση της εγκρίσεως και για την έναρξη διαδικασίας 
εκκαθάρισης. 4. Οι αρμόδιες αρχές των χωρών υποδοχής, εκτός από 
τη χώρα που αναφέρεται στις παραγράφους 1 και 2 πα­
ρόντος άρθρου, μπορούν να αποφασίσουν να ανακα­
λέσουν την ιδιαίτερη έγκριση που έχει ενδεχομένως χορη­
γηθεί στο υποκατάστημα που έχει ιδρυθεί επί του εδάφους 
τους. 
5. Κατ' εξαίρεση η ανάκληση της έγκρισης δεν εμπο­
δίζει το ή τα πρόσωπα που έχουν αναλάβει την εκκαθά­
ριση να συνεχίσουν ορισμένες δραστηριότητες του 
υποκαταστήματος με τη συμφωνία ή και τον έλεγχο των 
αρμοδίων δικαστικών αρχών, εφόσον το επιτρέπει η νομο­
θεσία της χώρας υποδοχής. 
6. Η απόφαση της έγκρισης δεν θέτει τέρμα στην επιτή­
ρηση των δραστηριοτήτων υποκαταστήματος από τις 
αρμόδιες αρχές της χώρας υποδοχής. 
ΤΙΤΛΟΣ IV 
Εγγύηση των καταθέσεων 
Άρθρο 16 
1. Τα κράτη μέλη μεριμνούν ώστε τα συστήματα εγγύη­
σης την καταθέσεων που ισχύουν στο έδαφος τους να 
καλύπτουν τις καταθέσεις των υποκαταστημάτων οργα­
νισμών που έχουν την έδρα τους σε άλλο κράτος μέλος. 
2. Ως μεταβατικό μέτρο και μέχρι την έναρξη ισχύος 
συστήματος εγγύησης των καταθέσεων σε κάθε κράτος 
μέλος, τα κράτη μέλη μεριμνούν ώστε τα συστήματα εγγύ­
ησης των καταθέσεων, τα οποία ισχύουν για τα ιδρύματα 
που έχουν την έδρα τους στο έδαφος τους, να επιτρέπουν 
την κάλυψη των καταθέσεων που δέχονται τα υποκαταστή­
ματα που ιδρύονται στις χώρες υποδοχής, στο εσωτερικό 
της Κοινότητας, για τα οποία δεν ισχύει κανένα σύστημα 
εγγύησης των καταθέσεων, υπό τους ιδίους όρους που 
προβλέπονται για την εγγύηση των καταθέσεων στη χώρα 
της έδρας. 
ΤΙΤΛΟΣ V 
Τελικαί διατάξεις 
Άρθρο 17 
1. Τα κράτη μέλη θεσπίζουν τις νομοθετικές, κανονι­
στικές και διοικητικές διατάξεις που είναι αναγκαίες για 
να συμμορφωθούν με την παρούσα οδηγία, πριν από την 
1η Ιανουαρίου 1990, και ενημερώνουν αμέσως την Επι­
τροπή. 
Τα κράτη μέλη δύνανται να προβλέπουν ότι οι διατάξεις 
που αναφέρονται στην παράγραφο 1 εφαρμόζονται μόνο 
μετά την παρέλευση δύο ετών από τη λήξη της προθεσμίας 
που προβλέπεται στην παράγραφο αυτή. 
2. Τα κράτη μέλη ανακοινώνουν στην Επιτροπή το 
κείμενο των κυριοτέρων διατάξεων εσωτερικού δικαίου 
τις οποίες θεσπίζουν στον τομέα που διέπεται από την 
παρούσα οδηγία. 
Άρθρο 18 
Η παρούσα οδηγία απευθύνεται στα κράτη μέλη. 
Αριθ. C 356/60 Επίσημη Εφημερίδα των Ευρωπαϊκών Κοινοτήτων 31. 12. 85 
ΠΑΡΑΡΤΗΜΑ 
Κατάλογος των μέτρων εξυγίανσης που προβλέπονται στο άρθρο 2 παράγραφος 1 του σχεδίου της οδηγίας 
σχετικά με το συντονισμό των νομοθετικών, κανονιστικών και διοικητικών διατάξεων που αφορούν την 
εξυγίανση και την εκκαθάριση των πιστωτικών ιδρυμάτων 
ΒΕΛΓΙΟ 
Τράπεζες 
— Επιτόπου έρευνες και πραγματογνωμοσύνες 
Άρθρο 19 εδάφιο 3, 2° και εδάφιο 4 του βασιλικού διατάγματος αριθ. 185 της 9ης Ιουλίου 1935 περί του 
ελέγχου των τραπεζών και του καθεστώτος εκδόσεως τίτλων και χρεογράφων (ποινική κύρωση: άρθρο 42, 
9° του ιδίου διατάγματος). 
Αρχή αρμόδια να αποφασίζει τη διεξαγωγή έρευνας ή πραγματογνωμοσύνης: η Τραπεζική Επιτροπή. 
Αρχές αρμόδιες να διεξάγουν την έρευνα ή την πραγματογνωμοσύνη: Η Τραπεζική Επιτροπή και η Εθνική 
Τράπεζα Βελγίου κατόπιν αίτησης της Τραπεζικής Επιτροπής. 
— Διορισμός ειδικού επιτρόπου 
Άρθρο 25 παράγραφος 1 εδάφιο 1 και 2, 1° και παράγραφος 2 του βασιλικού διατάγματος αριθ. 185 της 
9ης Ιουλίου 1935 (ποινική κύρωση για όσους εκτελούν πράξεις χωρίς την έγκριση του ειδικού επιτρόπου: 
άρθρο 42, 2°α του ιδίου διατάγματος). 
Αρχή αρμόδια για τον ορισμό του ειδικού επιτρόπου: η Τραπεζική Επιτροπή. 
— Ολική ή μερική αναστολή των δραστηριοτήτων 
Άρθρο 25 παράγραφος 1 εδάφιο 1 και 2, 2° και παράγραφος 3 του βασιλικού διατάγματος αριθ. 185 της 
9ης Ιουλίου 1935 (ποινική κύρωση για όσους εκτελούν πράξεις αντίθετες προς μια ανασταλτική απόφαση: 
άρθρο 42, 2°α του ιδίου διατάγματος). 
Αρχή αρμόδια για την απόφαση περί αναστολής: η Τραπεζική Επιτροπή· είναι δυνατόν να γίνει προσφυγή 
στο υπουργείο οικονομικών που επικυρώνει ή αναιρεί την απόφαση. 
Ιδιωτικά ταμιευτήρια 
— Επιτόπου έρευνες και πραγματογνωμοσύνες 
Άρθρο 16 εδάφιο 4, 2° και εδάφιο 5 των διατάξεων σχετικά με τον έλεγχο των ιδιωτικών ταμιευτηρίων, 
που συντονίζονται με το βασιλικό διάταγμα της 23ης Ιουνίου 1967 (ποινική κύρωση: άρθρο 35 των ιδίων 
συντονισμένων διατάξεων). 
Αρχή αρμόδια να αποφασίσει την έρευνα ή την πραγματογνωμοσύνη: η Τραπεζική Επιτροπή. 
Αρχές αρμόδιες να προβούν στην 'έρευνα ή στην πραγματογνωμοσύνη: η Τραπεζική Επιτροπή και η 
Εθνική Τράπεζα Βελγίου κατόπιν αίτησης της Τραπεζικής Επιτροπής. 
— Διορισμός ειδικού επιτρόπου 
Άρθρο 17α παράγραφος 1 εδάφιο 1 και 2, 1° και παράγραφος 2 των ιδίων συντονισμένων διατάξεων 
(ποινική κύρωση: άρθρο 32, 4° των ιδίων συντονισμένων διατάξεων). 
Αρμόδια αρχή: η Τραπεζική Επιτροπή. 
— Ολική ή μερική αναστολή των δραστηριοτήτων 
Άρθρο 17α παράγραφος 1 εδάφιο 1 και 2, 2° και παράγραφος 3 των ιδίων συντονισμένων διατάξεων 
(ποινική κύρωση: άρθρο 32, 4° των ιδίων συντονισμένων διατάξεων). 
Αρμόδια αρχή και προσφυγή: η Τραπεζική Επιτροπή· δύναται να γίνει προσφυγή στο υπουργείο οικονομι­
κών που εγκρίνει ή αναιρεί την απόφαση. 
— Εξουσία του Βασιλέως να λάβει, στο ακυρωτικό διάταγμα της εγκρίσεως λειτουργίας ιδιωτικού ταμιευτη­
ρίου, τα κατάλληλα μέτρα για τη διασφάλιση, των δικαιωμάτων των καταθετών (ειδικότερα τη μεταφορά 
προνομιούχων κεφαλαίων αποταμιεύσεως και βεβαρημένων ενεργειών). 
Άρθρο 23 των ιδίων συντονισμένων διατάξεων. 
Επιχειρήσεις που διέπονται από το κεφάλαιο 1 του νόμου της 10ης Ιουνίου 1964 
— Επιτόπου έρευνες και πραγματογνωμοσύνες 
Άρθρο 6 παράγραφος 1 εδάφιο 3, 2° και εδάφιο 4 του νόμου της 10ης Ιουνίου 1964 sur les appels publics a 
l'epargne (ποινική κύρωση: άρθρο 13, 4° του νόμου). 
31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 356/61 
Αρχή αρμόδια να αποφασίσει τη διεξαγωγή έρευνας ή πραγματογνωμοσύνης: Τραπεζική Επιτροπή. 
Αρχές αρμόδιες να προβαίνουν στην έρευνα ή στην πραγματογνωμοσύνη: η Τραπεζική Επιτροπή και η 
Εθνική Τράπεζα Βελγίου κατόπιν αίτησης της Τραπεζικής Επιτροπής. 
— Διορισμός ειδικού επιτρόπου 
Άρθρο 9α παράγραφος 1 εδάφιο 1 και 2, 1° και παράγραφος 2 του εν λόγω νόμου (ποινική κύρωση: άρθρο 
13, 5° του εν λόγω νόμου). 
Αρμόδια αρχή: η Τραπεζική Επιτροπή. 
— Ολική ή μερική αναστολή των δραστηριοτήτων 
Άρθρο 9α, παράγραφος 1 εδάφιο 1 και 2, 2° και παράγραφος 3 του εν λόγω νόμου (ποινική κύρωση: 
άρθρο 13, 5° του εν λόγω νόμου). 
Αρμόδια αρχή και προσφυγή: η Τραπεζική Επιτροπή· δύναται να γίνει προσφυγή στο υπουργείο οικονομι­
κών που εγκρίνει ή αναιρεί την απόφαση. 
Δημόσιοι πιστωτικοί οργανισμοί 
Caisse d'epargne de la Caisse generate d'epargne et de retraite 
— Επιτόπου έρευνα και πραγματογνωμοσύνη 
Άρθρο 1 εδάφιο 2 του βασιλικού διατάγματος αριθ. 2 σχετικά με την επιτήρηση του Caisse d'epargne de 
la Caisse generate d'epargne et de retraite. 
Αρχή αρμόδια να αποφασίσει τη διεξαγωγή έρευνας ή πραγματογνωμοσύνης: η Τραπεζική Επιτροπή. 
Αρχές αρμόδιες να προβαίνουν στην έρευνα ή στην πραγματογνωμοσύνη: η Τραπεζική Επιτροπή και η 
Εθνική Τράπεζα Βελγίου κατόπιν αίτησης της Τραπεζικής Επιτροπής. 
— Άλλα μέτρα: 
Δεν προβλέπονται ειδικά μέτρα- ευθύνη του κοινοβουλίου και της κυβέρνησης. 
ΔΑΝΙΑ 
Άρθρο 46 του νόμου αριθ. 35 της 30ής Ιανουαρίου 1981. 
Οι αρχές ελέγχου των τραπεζών και των ταμιευτηρίων δύνανται να κηρύξουν την παύση των πληρωμών για 
τις τράπεζες ή τα ταμιευτήρια, εάν αυτό είναι αναγκαίο προς όφελος των καταθετών. Η κήρυξη της παύσης 
πληρωμών δεν δύναται να ανακληθεί από την τράπεζα ή το ταμιευτήριο χωρίς την έγκριση των αρχών 
ελέγχου. 
Η κήρυξη της παύσης των πληρωμών γίνεται στο δικαστήριο «Skifteretten» που αποτελεί μέρος του δικαστικού 
συστήματος. 
ΓΑΛΛΙΑ 
Μέτρα που προβλέπονται από το νόμο αριθ. 84/46 της 24ης Ιανουαρίου 1984 σχετικά με τη δραστηριότητα 
και τον έλεγχο των πιστωτικών οργανισμών. 
Μέτρα που πρέπει να ληφθούν από την Τραπεζική Επιτροπή: 
— δικαστική επιτροπή (άρθρο 43), 
— ορισμός του προσωρινού διαχειριστού (άρθρο 44), 
— απαγόρευση ορισμένων εργασιών και άλλοι περιορισμοί κατά την άσκηση δραστηριοτήτων (άρθρο 45 
παράγραφος 3), 
— προσωρινή αναστολή ή αυτεπάγγελτη απαλλαγή από τα καθήκοντα τους ενός ή περισσοτέρων προσώπων 
που είναι υπεύθυνα για τον καθορισμό του προσανατολισμού της δραστηριότητος των πιστωτικών οργα­
νισμών (άρθρο 45 παράγραφοι 4 και 5). 
Μέτρα που πρέπει να ληφθούν από τον διοικητή της Τράπεζας Γαλλίας: 
Οργάνωση της συνδρομής όλων των πιστωτικών οργανισμών για τη λήψη των μέτρων που απαιτούνται για 
την προστασία των συμφερόντων των καταθετών και των τρίτων για τη λειτουργία του τραπεζικού συστήματος, 
καθώς και για τη διατήρηση της καλής φήμης των τοπικών τραπεζών. 
ΓΕΡΜΑΝΙΑ 
Μέτρα που λαμβάνονται κατ' εφαρμογή του άρθρου 46 του νόμου σχετικά με την οργάνωση του τραπεζικού 
επαγγέλματος: 
— συστάσεις που δίδονται στους διοικητές, 
— απαγόρευση ή περιορισμός του δικαιώματος διενέργειας πληρωμών, 
— απαγόρευση ή περιορισμός της άσκησης των δραστηριοτήτων του διοικητή ή του ιδιοκτήτη, 
— ορισμός των προσώπων στα οποία ανατίθεται η επίβλεψη των εργασιών του οργανισμού. 
Αριθ.  Ο 356/62 Επίσημη  Εφημερίδα  των  Ευρωπαϊκών  Κοινοτήτων 31. 12. 85 
Μέτρα  που  λαμβάνονται  κατ'  εφαρμογή  του  άρθρου  46α  του  νόμου  σχετικά  με την  οργάνωση  του  τραπεζικού 
επαγγέλματος  ('): 
— απαγόρευση  διενέργειας  πληρωμών  ή εκποιήσεως, 
— κλείσιμο  των  ταμείων  του  πιστωτικού  οργανισμού  για  τις εργασίες  με τους  πελάτες, 
— απαγόρευση  εισπράξεων  για  πληρωμές  που  δεν  διενεργούνται  για  την  εξόφληση  χρεών  στον  πιστωτικό 
οργανισμό. 
Αρμόδια  αρχή:  το ομοσπονδιακό  γραφείο  τραπεζικού  ελέγχου  (ΒπιηάεδαιιίδίοΙιΙδαπιΙ  ΓΪΪΓ  Ά&δ  ΚΓ6(ϋΙ\νεδβη). 
ΕΛΛΑΔΑ 
Μέτρα  που  προβλέπονται  από: 
α) το νόμο  αριθ.  1665/1951  περί  οργανώσεως  του  ελέγχου  και  της  διοικητικής  πτώχευσης  των  τραπεζών,  του 
διορισμού  επιτρόπου,  της  εκκαθάρισης  και  της  ανάκλησης  της  αδείας-
β) το νόμο  αριθ.  236/75  περί  οργάνωσης  του  διορισμού  προσωρινού  επιτρόπου  σε ιδιαίτερα  επείγουσες  και 
σημαντικές  περιπτώσεις· 
γ) το νόμο  αριθ.  431/76  περί  πρόβλεψης  υποχρεωτικού  διπλασιασμού  του  κεφαλαίου  των  τραπεζών  υπό 
ορισμένους  όρους  που  θεωρούνται  ότι  συνιστούν  κατάσταση  αφερρεγγυότητος· 
δ) το νόμο  αριθ.  2292/1953  (ιδίως  το άρθρο  10 έως  12)  σχετικά  με την  υποχρεωτική  συγχώνευση  τραπεζικών 
εταιρειών. 
Α. Μέτρα  που  λαμβάνονται  από  την  Τράπεζα  Ελλάδος  υπό  το γενικό  νόμο  αριθ.  1266/1982 
ί) υποχρεωτική  αύξηση  του  κεφαλαίου  (νόμος  αριθ.  1665/1951  άρθρο  6), 
Π) διορισμός  επιτρόπου  (νόμος  αριθ.  1665/1951  άρθρο  8), 
ίίί) διορισμός  προσωρινού  επιτρόπου  σε ιδιαίτερα  επείγουσες  και  σημαντικές  περιπτώσεις  (νόμος  αριθ.  236/ 
75), 
ίν) υποχρεωτική  αύξηση  του  κεφαλαίου  από  τις  τράπεζες  που  ετέθησαν  πολλές  φορές  υπό  την  εποπτεία 
επιτρόπου  ή προσωρινού  επιτρόπου  και  των  οποίων  το κεφάλαιο  και  τα αποθέματα  αντιπροσωπεύουν 
λιγότερο  από  το 1/70  του  συνόλου  των  καταθέσεών  τους  (νόμος  431/76). 
Β. Μέτρα  που  λαμβάνονται  από  την  κυβέρνηση  (συμβούλιο  υπουργών  και  υπουργός  εμπορίου) 
Υποχρεωτική  συγχώνευση  τραπεζών  και  αύξηση  του  αρχικού  κεφαλαίου  πλέον  του  1/3  (νόμος  αριθ.  2292/ 
1953,  άρθρο  10 έως  12). 
ΙΡΛΑΝΔΙΑ 
Μέτρα  σχετικά  με τις εγκεκριμένες  τράπεζες  των  οποίων  νομοθετική  αναφορά  είναι  η «€&ηίΓ&1  Βαηΐί  ΑοΙ» 
του 1971  και  για  τις οποίες  αρμόδια  αρχή  είναι  η Κεντρική  Τράπεζα  Ιρλανδίας: 
— αναστολή  του  δικαιώματος  παραλαβής  των  καταθέσεων  και  διενέργειας  πληρωμών  (τμήμα  21), 
— περιορισμός  του  πεδίου  των  εργασιών  που  καλύπτονται  από  την  έγκριση  (τμήμα  10), 
— απαγόρευση  ή περιορισμός  της  δημοσιότητας  που  αφορά  τις καταθέσεις  (τμήμα  22). 
Μέτρα  σχετικά  με τα στεγαστικά  ταμιευτήρια  των  οποίων  νομοθετική  αναφορά  είναι  η «Βιιίΐάΐηβ  δοοίείίεδ 
ΑοΙ»  του  1976  και  των  οποίων  αρμόδια  αρχή  είναι  η «Κ.ε§ί8ίΓ3Γ  οΓ Ρπ6ηά1γ  δοοίεΐΐεδ»: 
— περιορισμός  της  έγκρισης  (τμήμα  11), 
— δάνειο  μιας  εταιρείας  σε άλλη  (τμήμα  24), 
— ένωση  εταιρειών  (τμήμα  25), 
— μεταφορά  και  εγγύηση  της  εκτελέσεως  των  υποχρεώσεων  (τμήμα  26), 
— έγκριση  και  καταχώρηση  των  ενώσεων  που  προβλέπονται  στο  τμήμα  25 της  εγγύησης  που  προβλέπεται 
στο τμήμα  26 (τμήμα  27), 
— αρμοδιότητα  της  ελεγκτικής  αρχής  (ίε§ίδΐΓ3Γ)  για  την  αναστολή  της  συγκέντρωσης  κεφαλαίων  και  των 
πληρωμών  (τμήμα  31), 
— αρμοδιότητα  της  ελεγκτικής  αρχής  (Γ6§Ϊ51Γ3Γ)  για την  αναστολή  και  τον  έλεγχο  της  δημοσιότητας  (τμήμα 
32). 
(') Τα  μέτρα  αυτά  αναφέρονται  επίσης  στο  πρωτόκολλο  I α του  σχεδίου  σύμβασης  περί  της  πτώχευσης,  των 
πτωχευτικών  οργανισμών  και  λοιπών  αναλόγων  διαδικασιών. 
31. 12. 85 Επίσημη  Εφημερίδα  των  Ευρωπαϊκών  Κοινοτήτων Αριθ.  € 356/63 
ΙΤΑΛΙΑ 
α) Αίτηση  πληροφοριών  και  στοιχείων  επί  της  οικονομικής  καταστάσεως  των  πιστωτικών  οργανισμών  και 
των υποκαταστημάτων  τους  (άρθρο  31 του  νόμου  περί  τραπέζης). 
Αρμόδια  αρχή:  Βαηο&  (Πΐ&ΐίπ. 
β) Επιθεωρήσεις  στον  πιστωτικό  οργανισμό  και στα  υποκαταστήματά  του  (άρθρο  31 του  νόμου  περί  τραπέζης). 
Αρμόδια  αρχή:  Β&ηοα  (Πίαΐία. 
γ) Σύγκληση  γενικών  συνεδριάσεων  καθώς  και  συνεδριάσεων  των  οργάνων  διαχείρισης  των  πιστωτικών 
οργανισμών  για  τη θέσπιση  εξαιρετικών  μέτρων  (άρθρο  35 του  τραπεζικού  νόμου). 
Αρμόδια  αρχή:  Β&ΠΟΒ  (Γ ΙΙ&Η&. 
δ) Ανάκληση  των  οργάνων  διαχείρισης  και  ελέγχου  και  αντικατάσταση  αυτών  από  ειδικά  όργανα  για  την 
αναδιοργάνωση  των  πιστωτικών  οργανισμών  (άρθρο  57 του  τραπεζικού  νόμου). 
Αρμόδια  αρχή:  Υπουργείο  Οικονομικών  κατόπιν  πρότασης  της  Βαηοα  (Πΐ&Ιία  (η Βαηοα  (Πΐαΐία  είναι  η 
μόνη  αρμόδια  για τον  ορισμό  των  ειδικών  οργάνων). 
ε) Προσωρινή  αναστολή  των  πληρωμών  και  όλων  των  εκτελεστικών  διαδικασιών  που  αφορούν  τον  πιστωτικό 
οργανισμό  υπό  το καθεστώς  της  ειδικής  διαχείρισης  που  αναφέρεται  στο  στοιχείο  δ) (άρθρο  63 του 
τραπεζικού  νόμου). 
Αρμόδια  αρχή:  Β&ηο&  (Πΐαΐϊα. 
ζ) Προσωρινή  αναστολή  των  δικαιωμάτων  των  οργάνων  διαχείρισης  και ελέγχου  του  πιστωτικού  οργανισμού 
και ορισμός  υπαλλήλου  της  εποπτικής  αρχής  για  τις τράπεζες  στον  οποίο  ανατίθεται  στη  θέση  τους  η 
άσκηση  των  αρμοδιοτήτων  αυτών  των  οργάνων  (άρθρο  66 του  τραπεζικού  νόμου). 
Αρμόδια  αρχή:  Βαηοβ  (Πΐαΐία. 
η) Ανάκληση  της  έγκρισης  της  ασκήσεως  δραστηριοτήτων  έναντι  των  διαφόρων  υποκαταστημάτων  του 
πιστωτικού  οργανισμού  λόγω  διαχειριστικών  παραπτωμάτων  (άρθρο  34 του  τραπεζικού  νόμου). 
Αρμόδια  αρχή:  (ΓοπιίΙ&Ιο  ίηΐεπιιίηϊδίοπαΐΰ  ροΓ ίΐ ΟΓΰάίίο  οά Π πδραπτιίο. 
ΛΟΥΞΕΜΒΟΥΡΓΟ 
Μέτρα  που  προβλέπονται  από  το νόμο  της  10ης  Αυγούστου  1982  περί  οργάνωσης: 
1. του  δικαιώματος  προς  αναστολή  του  Νομισματικού  Ινστιτούτου  Λουξεμβούργου  έναντι  των  πιστωτικών 
οργανισμών 
2. αναστολής  των  πληρωμών  της  ελεγχομένης  διαχείρισης  και της  εκκαθάρισης  των  πιστωτικών  οργανισμών. 
Μέτρα  που  λαμβάνονται  από  το Νομισματικό  Ινστιτούτο  Λουξεμβούργου: 
— δικαστική  εντολή  (σε  περίπτωση  κρίσης)  (άρθρο  2), 
— διαθεσιμότητα  των  διευθυντών  (άρθρο  3) (δεν  εφαρμόζεται  στα  ιδρύματα  δημοσίου  δικαίου  του  Λουξεμ-
βούργου), 
— ολική  ή μερική  αναστολή  των  δραστηριοτήτων  (άρθρο  3). 
Μέτρα  που  πρέπει  να ληφθούν  από  το περιφερειακό  δικαστήριο  (Τπβυηαΐ  (Ι'αιτοικϋδδειηεηί)  που  συνεδριάζει 
ως εμποροδικείο  (κατά  περίπτωση  κατόπιν  αίτησης  του  Νομισματικού  Ινστιτούτου): 
Αναστολή  των  πληρωμών  και  ελεγχόμενη  διαχείριση  (άρθρο  7 έως  10)  (δεν  εφαρμόζεται  στους  οργανισμούς 
δημοσίου  δικαίου  του  Λουξεμβούργου). 
ΚΑΤΩ  ΧΩΡΕΣ 
Μέτρα  που  προβλέπονται  από  το νόμο  της  13ης  Απριλίου  1973  σχετικά  με τον  έλεγχο  των  πιστωτικών 
οργανισμών: 
— δικαστική  εντολή, 
— άδηλη  κηδεμονία  (μέρος  III τμήμα  24), 
— επείγων  διακανονισμός  (μέρος  V τμήμα  31). 
Αρμόδια  αρχή:  Κεντρική  Τράπεζα  (Οε  Νεάει-ΙαηδοΗε  Βαηΐί). 
ΗΝΩΜΕΝΟ  ΒΑΣΙΛΕΙΟ 
Μέτρα  που  δύνανται  να ληφθούν  από  την  Κεντρική  Τράπεζα  (Β&ηΐί  οΓ ΕηβΙ&πά): 
— εξουσία  διορισμού  ενός  ή περισσοτέρων  εμπειρογνωμόνων  για  τη διενέργεια  έρευνας  και  την  υποβολή 
αναφοράς  επί της  κατάστασης  και  της  διαχείρισης  εγκεκριμένου  οργανισμού  (Βαη1αη§  ΑοΙ  1979,  τμήμα 
17), 
— εξουσία  ανάκλησης  της  έγκρισης  οργανισμού  (Β&η1αη§  ΑοΙ  1979,  τμήμα  7- Ια, 
— εξουσία  ανάκλησης  της  έγκρισης  οργανισμού  και  αντικατάσταση  της  έγκρισης  από  μία  υπό  όρους  άδεια 
(Β&ηΚίη§  ΑοΙ  1979,  τμήματα  7 - 1 β και 10), 
— σε  περίπτωση  ανάκλησης  άνευ  όρων  της  έγκρισης  οργανισμού,  εξουσία  διατύπωσης  συστάσεων  για  τη 
διαχείριση  των  υποθέσεων  (ΒαηΙάη§  ΑοΙ  1979,  τμήματα  8 και  9).